CELEX: C2004/300/86
Language: fi
Date: 2004-12-04 00:00:00
Title: Asia T-361/04: Itävallan tasavallan 1.9.2004 Euroopan yhteisöjen komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/44
            
         Itävallan tasavallan 1.9.2004 Euroopan yhteisöjen komissiota vastaan nostama kanne
   (Asia T-361/04)
   (2004/C 300/86)
   Oikeudenkäyntikieli: saksa
   Itävallan tasavalta, asiamiehenään Ministerialrat Dr. Harald Dossi, prosessiosoite Luxemburgissa, on nostanut 1.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa 22.6.2004 päivätyn komission kirjeen perustana olleen komission päätöksen, jossa komissio ei hyväksy lakiesitystä, jossa on ehdotus ekopisteseurantajärjestelmäksi tai vastaavaksi järjestelmäksi ympäristönsuojelun ja kansanterveyden takaamiseksi kestävältä ja ympäristön kannalta oikealta pohjalta vuoden 1994 liittymisasiakirjan pöytäkirjassa N:o 9 myönnetyn poikkeuksen hengessä, ja jossa komissio on siten lopullisesti hylännyt tätä koskevan Itävallan tasavallan 31.3.2004 komissiolle esittämän kehotuksen tehdä ratkaisu;
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyssä asiakirjassa oleva maantie- ja rautatieliikenteestä sekä yhdistetyistä kuljetuksista Itävallassa 24.6.1994 annettu pöytäkirja N:o 9 sisältää erityisiä määräyksiä raskaiden tavarankuljetusajoneuvojen kauttakulkuliikenteestä Itävallan läpi ympäristön ja ihmisten terveyden suojelemiseksi. Kantajan mukaan näistä määräyksistä seuraa tavoite vähentää ”kauttakulkuliikenteeseen Itävallan läpi käytettävien raskaiden tavarankuljetusajoneuvojen NOx -päästöjen kokonaismäärää 60 prosentilla 1 päivän tammikuuta 1992 ja 31 päivän joulukuuta 2003 välisenä aikana liitteessä 4 olevan taulukon mukaisesti”. Tämän määräyksen päämäärän ja tarkoituksen mukaan NOx -päästöjen kokonaismäärää olisi siis vähennettävä 60 prosentilla.
   Kantaja esittää, että pöytäkirjan 11 artiklan 4 kohdan mukaan tavoiteltu kauttakulkevien raskaiden tavarankuljetusajoneuvojen NOx -päästöjen 60 prosentin vähennys on saavutettava kestävältä ja ympäristön kannalta oikealta pohjalta ja että sen vuoksi se lähtee siitä, että tällä pöytäkirjassa muotoillulla päämäärällä on vaikutuksia myös 31.12.2003 tapahtuneen siirtymäajan muodollisen päättymisen jälkeen. Itävallan tasavallan oikeuskäsityksen mukaan pöytäkirjan tavoitteet ovat edelleen sitovia, ja primäärioikeuden mukaisen ekopisteseurantajärjestelmän tai kauttakulkupöytäkirjan päämäärän vastaavalla tavalla varmistavan järjestelmän säätämisestä on oikeudellisesti määrätty.
   Kantaja vetoaa siihen, että neuvoston ja parlamentin tällä välin antama asetus (EY) N:o 2327/2003 (1) ei vastaa ympäristönsuojelun ja kansanterveyden varmistamisen vaatimuksia kestävältä ja ympäristön kannalta oikealta pohjalta liittymisasiakirjan pöytäkirjassa N:o 9 myönnetyn poikkeuksen hengessä ja sen vuoksi kantaja on nostanut kanteen sen kumoamiseksi (2). Näin ollen on todettu, että tällä hetkellä ei ole olemassa mitään edelleen sitovan primäärioikeudellisen pöytäkirjan päämääräpoikkeusta vastaavaa yhteisön oikeuteen kuuluvaa suojajärjestelmää ja komissio viivyttelee sen käsittelyvelvollisuutensa noudattamisessa, että se esittää viipymättä ehdotuksen ylimenokauden järjestelmäksi, kunnes uusi tiemaksudirektiivi hyväksytään.
   Kantaja vetoaa sen jälkeen siihen, että komission 22.6.2004 tapahtunut lopullinen kieltäytyminen toimimasta tämän käsittelyvelvollisuuden mukaisesti on kumottava.
   
      (1)  Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden pistejärjestelmän käyttöönotosta vuodeksi 2004 kestävän liikennepolitiikan toteuttamiseksi 22 päivänä joulukuuta 2003 annettu Euroopan parlamentin ja neuvoston asetus (EY) N:o 2327/2003 (EUVL L 345, s. 30).
   
      (2)  Asia C-161/04, Itävallan tasavalta v. neuvosto ja parlamentti (EUVL 2004 C 106, s. 49)